|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta noteikumu projekta „Grozījumi Ministru kabineta 2016.gada 12.aprīļa noteikumos Nr.211 „Būvkomersantu klasifikācijas noteikumi”” sākotnējās ietekmes novērtējuma ziņojums (anotācija)**   |  |  |  |  |  |  |  | | --- | --- | --- | --- | --- | --- | --- | | **I. Tiesību akta projekta izstrādes nepieciešamība** | | | | | | | | 1. | | Pamatojums | | | Ekonomikas ministrijas iniciatīva, atbilstoši Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 74.punktam. | | | 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Pirmās vispārējā kārtībā īstenotās būvkomersantu klasifikācijas rezultātā kvalifikācijas klasi neieguva 1317 būvkomersanti[[1]](#footnote-2) jeb puse no tiem būvkomersantiem, kuri varēja pretendēt uz klasifikāciju šajā kārtībā. Ņemot vērā būvkomersantu klasifikācijas mērķi, kas ir būvniecības nozares profesionālās vides sakārtošana publiskā finansējuma iepirkumos, izveidojot atklātu, skaidru sistēmu būvdarbu veicēju profesionālās pieredzes, finansiāli ekonomisko spēju un ilgtspējas novērtēšanai un piemērošanai būvdarbu iepirkumos, tādējādi pilnveidojot tiesisko vidi un sekmējot būvniecības kvalitāti, tika konstatēta nepieciešamība precizēt būvkomersantu klasifikācijas kārtību tā, lai no publisko būvdarbu iepirkumu procesa netiktu izslēgti tie būvkomersanti, kuriem nozares problēmu dēļ (ēnu ekonomika, kas apgrūtina konkurenci, sezonalitāte, slikta norēķinu disciplīna) nav nevainojama saimnieciskā situācija. Vienlaikus nepaverot iespēju negodīgai konkurencei un dempingam, par ko var liecināt neatbilstošas finanšu spējas.  Atsevišķos kritērijos Ministru kabineta 12.04.2016. noteikumu Nr.211 “Būvkomersantu klasifikācijas noteikumi” (turpmāk – noteikumi Nr.211) grozījumi veikti ņemot vērā nozares ekspertu skaidrojumu par kvalifikāciju ietekmējošiem faktoriem, kā arī ievērojot samērīgumu kvalificēšanas principos. Tā, piemēram, Valsts ieņēmumu dienesta (turpmāk – VID) administrēto nodokļu parādu esamība nepārprotami neliecina par ļaunprātīgu nodokļa nemaksāšanu, bet var veidoties nodokļu nomaksas saistību uzskaites principa dēļ (vienlaikus ar parādu iespējama pat būtiska pārmaksa citā nodokļu pozīcijā), kā arī fakts, ka uzņēmums ir aprēķinājis nodokļus un uzrādījis saistības VID, bet nav tās sedzis, pats par sevi neliecina, ka komersantam ir bijis nolūks nodokļus nemaksāt. Iespējams, parāds veidojies neveiksmīgas saimnieciskās darbības rezultātā, kam par iemeslu var būt, piemēram, sliktā situācija būvniecībā ar norēķiniem ar apakšuzņēmējiem. Tomēr noteikumi Nr.211 paredz, ka par nodokļu parāda esamību iespējams saņemt korekciju līdz pat 2,94 punktu apmērā, kas ir lielākais iespējamais korekcijas apmērs vienā kvalifikācijas kritērijā. Attiecīgi vienas korekcijas apmērs samazināts no 0,245 uz 0,1.  Vispārējā kārtībā veiktās klasifikācijas datu analīze parādīja, ka būtiskākais neklasificēšanās iemesls ir finanšu spēju, tostarp likviditātes un finanšu līdzsvara rādītāja nepietiekamība. Nākamais nozīmīgākais neklasificēšanās iemesls (23,33%) bijis saņemto korekciju skaits finanšu spēju un ilgtspējas kritērijos. Vislielākais saņemto korekciju skaits bijis par valstī vidēji būvniecībā aprēķinātajai darba samaksai neatbilstošu darba samaksu uzņēmumā (korekciju saņēmuši 1394 būvkomersanti, no kuriem 25,39% nav klasificēti), bet vislielākā ietekme uz klasificēšanu bijusi korekcijai par nodokļu parādu, kas pārsniedz 150 *euro*: 43,23% no kopumā 812 būvkomersantiem, kas saņēmuši korekcijas par nodokļu parādu, atbilstoši noteikumu Nr.211 34.4.apakšpunktam, nav klasificēti.  Atbilstoši Būvniecības likuma 23.panta 1.daļas regulējumam, lai pretendētu uz publisko būvdarbu veikšanu, būvkomersantam jāsaņem klasifikācijas dokuments. Saskaņā ar Iepirkumu uzraudzības biroja skaidrojumu[[2]](#footnote-3), klasifikācijas publiskajos iepirkumos piemēro sākot ar brīdi, kad Ministru kabinets izdos Publisko iepirkumu likuma 44.panta trešajā daļā paredzētos noteikumus par prasībām būvkomersantam attiecībā uz pieredzi un klasi publisku būvdarbu veikšanai būvju grupās, kas atbilstoši Publisko iepirkumu likuma pārejas noteikumu 4.punktam izdodami līdz 2019.gada 30.aprīlim. Tā kā sākot ar 2019.gada maiju klasifikācija būs priekšnoteikums publisko būvdarbu veikšanai, bet lēmumu par klasifikāciju saņēmusi tikai puse no potenciālajiem publisko būvdarbu pretendentiem, konsultējoties ar nozares ekspertiem, nolemts precizēt noteikumus Nr.211 tādā veidā, lai palielinātu potenciālo publisko būvdarbu veicēju pretendentu skaitu, vienlaikus nepakļaujot pasūtītājus saimnieciskiem riskiem, kas varētu rasties, izvēloties pretendentu ar nepietiekamām finanšu spējām.  Atbilstoši noteikumu Nr.211 2.1.apakšpunktam un ņemot vērā, ka saskaņā ar publisko iepirkumu jomas normatīvajiem aktiem pretendents (ģenerāluzņēmējs), apliecinot atbilstību pasūtītāja izvirzītajām prasībām, var balstīties arī uz apakšuzņēmēja kvalifikāciju (pieredzi, tehniskajām, profesionālajām un finansiālajām spējām), noteikumos Nr.211 noteiktās būvkomersantu klasifikācijas prasības ir attiecināmas arī uz pretendentu (ģenerāluzņēmēju) piesaistītajiem apakšuzņēmējiem.  Izstrādājot Ministru kabineta noteikumu projektu, ar kuru tiks noteiktas prasības būvkomersantam attiecībā uz pieredzi un klasi publisku būvdarbu veikšanai būvju grupās atbilstoši Publisko iepirkumu likuma 44.panta 3.daļas deleģējumam, tiks noteikts regulējums klasifikācijas prasību piemērošanai pretendentam un tā norādītajiem apakšuzņēmējiem.  Ministru kabineta noteikumu projekts „Grozījumi Ministru kabineta 2016.gada 12.aprīļa noteikumos Nr.211 „Būvkomersantu klasifikācijas noteikumi”” (turpmāk – noteikumu projekts) paredz:   1. precizēt noteikumus Nr.211 nosakot, ka uzņēmums, kuram pēdējo četru gadu periodā viena kalendāra gada laikā reģistrācija būvkomersantu reģistrā ir bijusi apturēta vai tas bijis izslēgts no reģistra ilgāk par sešiem mēnešiem, nevar pretendēt uz klasifikāciju vispārējā kārtībā. Bet, ja šāda būvuzņēmuma reģistrācija reģistrā klasifikācijas brīdī ir atjaunota ilgāk nekā vienu gadu, būvuzņēmums var pretendēt uz pagaidu klasifikāciju (noteikumu projekta 8.1 un 19.1 punkta redakcija). 2. Laika periodā līdz 2019.gada 28.februārim nenoteikt, ka būvuzņēmumus, kam pēdējā pārskata gadā konstatē nepietiekamu likviditātes rādītāju (mazāks par 0,9), neklasificē (noteikumu projekta 69.punkta redakcija); 3. finanšu līdzsvara rādītāja atbilstības vērtējumu piemērot kā komersanta finansiālo stabilitāti (ieguldot pašu kapitālā) veicinošu instrumentu, nosakot, ka gadījumā, ja finanšu līdzsvara rādītājs pēdējā pārskata gadā ir 20% un vairāk, tiek piemērota korekcija -0,245 punktu apmērā, kas uzlabo būvuzņēmuma kvalifikāciju (noteikumu projekta 34.2.apakšpunta redakcija un precizējumi 33., 33.1 un 44.1 punktā); 4. korekciju par VID administrēto nodokļu parādu, kas mēnesī pārsniedz 150 *euro*, samazināt, nosakot, ka tā ir 0,1 (noteikumu projekta 34.4. apakšpunkta redakcija); 5. lai veicinātu būvniecības nozares uzņēmumus iesaistīties nozarei saistoša koplīguma noslēgšanā, papildināt ilgtspējas rādītāju grupu ar 16. kritēriju – vispārsaistošas ģenerālvienošanās slēdzējs (noteikumu projekta 36.5. apakšpunkta redakcija); 6. korekciju par Latvijas Administratīvo pārkāpumu kodeksa normu pārkāpumu samazināt uz 0,1, izņemot par Latvijas Administratīvo pārkāpumu kodeksa 41. panta pārkāpumu (Darba tiesiskās attiecības regulējošo normatīvo aktu pārkāpšana), par ko korekciju palielināt uz 0,5. Ņemot vērā ēnu ekonomikas un īpaši – aplokšņu algu – būtisko īpatsvaru nozarē[[3]](#footnote-4), nodarbināšana bez darba līguma vai minimālās mēneša darba algas vai stundas tarifa likmes nenodrošināšana ir uzskatāma par nozīmīgu pārkāpumu, kas attiecīgi jāvērtē (noteikumu projekta 36.2.7. apakšpunkta redakcija); 7. precizēt 3. pielikumu, izslēdzot no vērtējamo pārkāpumu saraksta Latvijas Administratīvo pārkāpumu kodeksa normu, uz kuru pamata pasūtītājs, sabiedrisko pakalpojumu sniedzējs vai koncesijas procedūras komisija var izslēgt kandidātu vai pretendentu no turpmākas dalības iepirkumā, saskaņā ar Ministru kabineta 28.02.2017. noteikumiem Nr.109 “Noteikumi par profesionālās darbības pārkāpumiem” (noteikumu projekta 1.20. punkts). Ar nozares organizācijām precizēts to normu saraksts, par kurām piemērojama korekcija 13. kritērijā; 8. precizēt noteikumu Nr.211 32.4.1. apakšpunkta redakciju, kas atspoguļo klasificēšanā izmantoto ziņas un to avotu, jo tas jau ir atspoguļots 25.punktā, tādējādi ir saprotams, ka datus par Latvijā reģistrēta būvkomersanta pieredzi būvniecībā klasifikācijas iestāde joprojām vērtē atkarībā no laika perioda, kādu būvkomersants bijis reģistrēts būvkomersantu reģistrā, ņemot vērā arī periodus, kad reģistrācija bijusi apturēta vai būvkomersants bijis izslēgts no reģistra (noteikumu projekta 32.4. apakšpunkta redakcija); 9. profesionālās pieredzes vērtēšanas periodu (3. kritērijs) samazināt no vairāk par 10 gadiem 1. klasei uz vairāk par astoņiem gadiem 1. klasei, proporcionāli samazinot pieredzes ilgumu arī pārējās klasēs (noteikumu projekta 32.4. apakšpunkta redakcija).   Vienlaikus noteikumu projekts neparedz izmaiņas attiecībā uz ārvalstu komersantu, kuri veic komercdarbību būvniecībā, jo spēkā esošais regulējums paredz skaidras prasības attiecībā uz šo subjektu kvalificēšanu. Tā saskaņā ar Būvniecības likuma 22. panta pirmo un otro daļu, komercdarbību būvniecībā Latvijā kādā no būvniecības jomām, kā arī arhitektūrā vai elektroenerģētikā ir tiesīgs veikt būvkomersantu reģistrā reģistrēts komersants. Savukārt reģistrējoties tam jāsniedz ziņas par būvspeciālistiem, ko komersants nodarbina uz līguma pamata. Attiecīgi noteikumi Nr.211 paredz, ka ārvalstu komersantiem, kas pretendē uz būvdarbu veikšanu Būvniecības likuma 23. panta kārtībā, jāiesniedz klasifikācijas iestādei dokumentus, kas pietiekamā mērā apliecina ziņas saskaņā ar noteikumu Nr.211 III nodaļu (39. punkts), kur attiecībā uz kopējo pieredzi noteiktais datu avots ir būvkomersantu reģistrācijas ilgums būvkomersantu reģistrā. Tā kā ne visās Eiropas Savienības un Eiropas Ekonomiskās zonas dalībvalstīs priekšnoteikums darbībai būvniecībā ir reģistrēšanās kādā reģistrā un būvniecības profesijas var nebūt reglamentētas, par dokumentiem, kas pietiekamā mērā apliecinātu ārvalstu komersanta atbilstību 3. kritērijam un ļautu klasifikācijas iestādei konstatēt komersanta pieredzi būvniecībā ir uzskatāmi tādi dokumenti, kā, piemēram, Saimnieciskās darbības reģistra izziņa (*Economic Activity Register*, Igaunijā) un Komercreģistra izziņa (*Commercial Register*, Čehijā).   1. Svītrot 32.6. apakšpunktu (5. kritērijs būvniecības pakalpojumu īpatsvars būvuzņēmuma apgrozījumā), kas bija iekļauts klasifikācijas sistēmā, lai līdzsvarotu vispārīgo principu, kā tiek vērtēta darba samaksa, tas ir – neizdalot tos strādājošos, kuri tiek nodarbināti tieši būvdarbu veikšanā. Tā kā būvniecībā, atbilstoši VID un Centrālās statistikas pārvaldes datiem, darba samaksa ir zem vidējās Latvijā, tad daudznozaru uzņēmumiem ir mazāka iespēja saņemt korekciju darba samaksas vērtējumā (8. kritērijs). Arī nozarei raksturīgie likviditātes un finanšu līdzsvara rādītāji (6. un 7. kritērijs) var atšķirties būvniecībā un citās saimnieciskās darbības nozarēs. Šo vērtējumu bija paredzēts svītrot no noteikumiem Nr.211 līdz ar darba samaksas atbilstības vērtējuma precizēšanu no visu nodarbināto darba samaksas vērtējuma uz būvniecībā nodarbināto personu darba samaksas atbilstības vērtējumu.   Tomēr diskusijās par klasifikācijas sistēmas izveidi kritēriju svītrot rosinājusi arī Finanšu ministrija, norādot, ka Direktīva 2014/24/ES šādu vērtējumu publisko iepirkumu pretendentiem neparedz.   1. lai visiem būvuzņēmumiem būtu iespēja piedalīties publiskajos iepirkumos un lai veicinātu jaunu būvuzņēmumu iekļaušanos būvniecības pakalpojumu tirgū, klasificēt arī tos būvuzņēmumus, kuri ir reģistrēti būvkomersantu reģistrā mazāk nekā vienu gadu; ņemot vērā, ka šādi būvuzņēmumi līdz vienam darbības gadam ir vēl darbības attīstības procesā un līdz ar to nevar nodrošināt darbības rezultatīvos rādītājus, vispārējo klasificēšanas kritēriju piemērošana uz tiem netiks attiecināta, bet tiem tiks piešķirta zemākā klase (5.klase). | | | 3. | | Projekta izstrādē iesaistītās institūcijas | | | Latvijas Būvniecības padome 2017. gada 14. jūnija sēdē lēma par darba grupas izveidi (14.06.2017. sēdes darba kārtības 2.2.jautājuma lēmums Nr.4), kurā piedalījās pārstāvji no septiņām sabiedriskajām organizācijām un to pieaicinātie speciālisti un būvniecības nozares uzņēmēji:  - biedrība “Latvijas Tirdzniecības un Rūpniecības kamera”,  - biedrība “Latvijas Būvuzņēmēju partnerība”,  - biedrība “Latvijas Siltuma, gāzes un ūdens tehnoloģijas inženieru savienība”,  - biedrība “Latvijas Ilgtspējīgas būvniecības padome”,  - biedrība “Latvijas Būvnieku asociācija”;  - biedrība “Latvijas Ceļu būvnieks”,  - biedrība “Latvijas hidromelioratīvo būvnieku asociācija”.  Pieaicināti arī VID un VRAA pārstāvji. | | | 4. | | Cita informācija | | | Nav | | |  | | | | | | | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | | Jebkurš būvkomersants, kas pretendē uz būvdarbu veikšanu Būvniecības likuma 23. panta pirmās daļas izpratnē; jebkurš pasūtītājs, kurš izsludinājis iepirkumu par būvdarbu līguma, kura finansējumam tiks izmantoti publisko tiesību juridiskās personas līdzekļi Eiropas Savienības politiku instrumentu vai citas ārvalstu finanšu palīdzības līdzekļi, piešķiršanu, kā arī iestādes, kuras ir iesaistītas šajā procesā, t.sk. par publisko iepirkumu regulējumu un tā īstenošanu atbildīgās - Iepirkumu uzraudzības birojs un Finanšu ministrija. Pašvaldību Būvvaldes, Ekonomikas ministrija un Būvniecības valsts kontroles birojs, Valsts Ieņēmumu dienests, Valsts Reģionālās attīstības aģentūra.  Būvkomersantu reģistrā reģistrēts aptuveni 2300 uzņēmumu (skaits ir pastāvīgi mainīgs), kas atbilst vispārējā kārtībā kvalificējama būvuzņēmuma kritērijiem. Tomēr, tā kā klasifikācijas sistēma ir atvērta, uzņēmumu skaits, kas var izteikt vēlmi klasificēties, lai pretendētu uz būvdarbu līgumu Būvniecības likuma 23. panta pirmās daļas izpratnē, ir lielāks.  Ietekmi uz pārējo sabiedrības grupu aptuveno skaitlisko lielumu nav iespējams noteikt. | | | 2. | | Tiesiskā regulējuma ietekme uz tautsaimniecību un administratīvo slogu | | | Projekta ietekme uz būvniecības nozari ir pozitīva. Sistemātiska būvuzņēmumu izvērtēšana pēc vienotiem principiem veicina godīgu konkurenci. Klasifikācijas piemērošana publisko būvdarbu iepirkumos atvieglos un padarīs caurspīdīgāku pretendentu atlases procesu un samazinās iespēju “pastkastītes” uzņēmumiem iesaistīties publisko būvdarbu izpildē. | | | 3. | | Administratīvo izmaksu monetārs novērtējums | | | Projekts šo jomu neskar. | | | 4. | | Cita informācija | | | Nepieciešamie precizējumi izstrādāti, ņemot vērā klasifikācijas informācijas tehnoloģiju funkcionālo risinājumu būvniecības informācijas sistēmā. | | |  | | | | | | | | |  |  |  |  |  |  | | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | **Rādītāji** | **2018** | | Turpmākie trīs gadi (*euro*) | | | | **2019** | **2020** | **2021** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2018. gadu | izmaiņas, salīdzinot ar 2018. gadu | izmaiņas, salīdzinot ar 2018. gadu | | 1 | 2 | 3 | 4 | 5 | 6 | | 1. Budžeta ieņēmumi: | 0 | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | | 2. Budžeta izdevumi: | 0 | 12 523 | 0 | 0 | 0 | | 2.1. valsts pamatbudžets | 0 | 12 523 | 0 | 0 | 0 | | 2.2. valsts speciālais budžets | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | | 3. Finansiālā ietekme: | 0 | -12 523 | 0 | 0 | 0 | | 3.1. valsts pamatbudžets | 0 | -12 523 | 0 | 0 | 0 | | 3.2. speciālais budžets | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 12 523 | 0 | 0 | 0 | | 5. Precizēta finansiālā ietekme: | X | 0 | 0 | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu noteikumu projekta īstenošanu, nepieciešams veikt pielāgošanas darbus Būvniecības informācijas sistēmā. Ņemot vērā līdz šim esošās Būvniecības informācijas sistēmas izstrādes un pielāgošanas izmaksas, aprēķināts, ka noteikumu   projektā paredzēto grozījumu ieviešanai nepieciešamas  34,5 cilvēkdienas. Vienas cilvēkdienas izmaksas ir 300 EUR (neieskaitot PVN), līdz ar to pielāgošanas izmaksas varētu sasniegt 12 523 EUR (34,5  x (300 + PVN 21%)). | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Cita informācija | Nepieciešamie izdevumi 12 523 *euro* apmērā tiks segti no Ekonomikas ministrijas budžeta programmas 20.00.00 “Būvniecība” 2018.gadā Būvniecības informācijas sistēmas uzturēšanai piešķirtajiem valsts budžeta līdzekļiem. | | | | | | | | | | | | | **IV. Tiesību akta projekta ietekme uz spēkā esošo tiesību normu sistēmu** | | | | | | | | 1. | Nepieciešamie saistītie tiesību aktu projekti | | Izstrādājot prasības būvkomersantam attiecībā uz pieredzi un klasi publisku būvdarbu veikšanai būvju grupās, atbilstoši Publisko iepirkumu likuma 44.panta trešajai daļai un Sabiedrisko pakalpojumu sniedzēju iepirkumu likuma 50.panata trešajai daļai, jāņem vērā klasifikācijas kārtības precizējumi. | | | | | 2. | Atbildīgā institūcija | | Ekonomikas ministrija | | | | | 3. | Cita informācija | | Nav | | | | |  | | | | | | | | **V. Tiesību akta projekta atbilstība Latvijas Republikas starptautiskajām saistībām** | | | | | | | | Projekts šo jomu neskar | | | | | | | |  | | | | | | | | **VI. Sabiedrības līdzdalība un komunikācijas aktivitātes** | | | | | | | | 1. | Plānotās sabiedrības līdzdalības un komunikācijas aktivitātes saistībā ar projektu | | | Noteikumu grozījumu projekts sabiedrībai publiski pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā.  Noteikumu projekta izstrādē iesaistīta Latvijas Būvniecības padomes veidotā nozares ekspertu darba grupa, kurā piedalījās septiņu organizāciju pārstāvji. | | | | 2. | Sabiedrības līdzdalība projekta izstrādē | | | Latvijas Būvniecības padome izveidoja darba grupu, kas laika periodā no 2017.gada jūlija līdz augustam sanāca uz trim sēdēm, kurās izskatīja nepieciešamos grozījumus. Izstrādātais grozījumu projekts nosūtīts Latvijas Būvniecības padomei izskatīšanai 2017.gada 22.augusta sēdē. | | |  | | 3. | Sabiedrības līdzdalības rezultāti | | | Latvijas Būvniecības padomes izveidotajā darba grupā pārstāvēto organizāciju viedoklis par atsevišķiem kritērijiem ir atšķirīgs. Atbalsta daļēji. | | | | 4. | Cita informācija | | | Nav | | | |  | | | | | | | | **VII. Tiesību akta projekta izpildes nodrošināšana un tās ietekme uz institūcijām** | | | | | | | | 1. | Projekta izpildē iesaistītās institūcijas | | | | | Ekonomikas ministrija, Būvniecības valsts kontroles birojs, Valsts Ieņēmumu dienests, Valsts Reģionālās attīstības aģentūra | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | | Projekts šo jomu neskar. | | 3. | Cita informācija | | | | | Nav. | |  |

Ministru prezidenta biedrs

Ekonomikas ministrs A. Ašeradens

Vīza:

Valsts sekretārs J.Stinka

Fomina, 67013148

kristine.fomina@em.gov.lv

1. Būvniecības informācijas sistēmas dati 2017.gada jūlijā [↑](#footnote-ref-2)
2. <https://www.iub.gov.lv/lv/node/702> [↑](#footnote-ref-3)
3. 36,3% salīdzinājumā ar valstī kopumā – 17,9% un darbinieku skaita neuzrādīšana: 23,5%

   salīdzinājumā ar valstī kopumā neuzrādīto nodarbinātību 9,6% (http://www.latvijasbuvnieki.lv/content/uploads/2017/07/BASE\_petijums\_web.pdf) [↑](#footnote-ref-4)